บาทเปิด 34.64/66บาทต่อดอลล่าร์  แข็งค่า
เงินบาทเปิดตลาด 34.64/66บาทต่อดอลล่าร์  แข็งค่าจากวานนี้ ขานรับ เฟด คงดอกเบี้ยตามตลาดคาด
22 ก.ย. 2559

เงินบาทเปิดตลาด 34.64/66บาทต่อดอลล่าร์  แข็งค่าจากวานนี้ ขานรับ เฟด คงดอกเบี้ยตามตลาดคาด
นักบริหารเงินจากธนาคารกรุงเทพ เปิดเผยว่า เงินบาทเปิดตลาดเช้านี้อยู่ที่ระดับ 34.64/66 บาท/ดอลลาร์ แข็งค่าจากช่วงเย็นวานนี้ที่ระดับ 34.76 บาท/ดอลลาร์
เงินบาทปรับตัวแข็งค่า หลังจากเมื่อวานผลประชุมคณะกรรมการกำหนดนโยบายการเงินของธนาคารกลางสหรัฐ (FOMC) มีมติคงอัตราดอกเบี้ยนโยบายไว้ในระดับเดิม ซึ่งส่งผลให้ดอลลาร์สหรัฐปรับตัวอ่อนค่าลงเมื่อเทียบกับสกุลเงินอื่นๆ อย่างไรก็ดี การคงดอกเบี้ยในรอบนี้ยังเป็นไปตามที่ตลาดคาดการณ์ไว้
"บาทเช้านี้แข็งค่าขึ้น หลังจากที่ FOMC มีมติคงดอกเบี้ยไว้ตามเดิม จึงทำเงินดอลลาร์สหรัฐอ่อนค่าลง" นักบริหารเงิน ระบุ
นักบริหารเงิน คาดว่า วันนี้เงินบาทยังมีโอกาสเคลื่อนไหวในทิศทางแข็งค่า มองกรอบที่ 34.55-34.75 บาท/ดอลลาร์